b'\n_START_ARTICLE_\nDouglas C-124 Globemaster II\n_START_PARAGRAPH_\nDouglas C-124 Globemaster II, med kallenavnet \xc2\xabOld Shaky\xc2\xbb, var et transportfly for tungtransport bygd av Douglas Aircraft Company i Long Beach i California._NEWLINE_C-124 ble vesentlig beyttet av United States Air Force under oppdrag for MATS p\xc3\xa5 1950- og tidlig 1960-tallet, fram til Starlifter kom i tjeneste. Flyet ble benyttet av Air Force Reserve og Air National Guard frem til 1974._NEWLINE_Douglas Aircraft utviklet  C-124 fra 1947 til 1949, etter en  prototype basert p\xc3\xa5 Douglas C-74 Globemaster som ble brukt under andre verdenskrig. Flyet hadde fire store Pratt & Whitney R-4360 stempelmotorer som hver produserte 3800 hk. C-124 kunne frakte  31\xc2\xa0100 kg. last. Lasterommet var 23 meter langt. Flyet kunne frakte stridsvogner, kanoner, lastebiler og annet tungt utstyr. Som passasjerfly kunne det frakte 200 fullt utrustede soldater p\xc3\xa5 to doble dekk eller 127 b\xc3\xa5repasienter med sykepassere.'